text: Star Wars-fans i klammeri i Fredericia
  01 februar 2016 kl. 08.46
  En 17-årig og en 18-årig  kom i klammeri over, hvem der er mest u-overvindelig i Star Wars-universet. Det endte med en bøde for gadeuorden.
  Den ene af de unge mænd kaldte sig Count Dooku efter en af figurerne i de berømte film. Og de to mænd , der begge er fra Vejen, kom op at skændes i Prinsessegade ud for nr. fire lørdag morgen. De var vildt uenige om, hvem der er mest uovervindelig.
  Politiet kom til stedet  - og kunne skille parterne uden brug af lyssværd eller overnaturlige kræfter.
  - Det kan godt være, at de  troede, at de var uovervindelige, men de var trætte, noterer politiet i Fredericia..
  